**Mira Zuckermann** (født 29. desember 1951 i Tel Aviv, Israel) er en norsk (eller israelsk) teatersjef og skuespiller. Hun har vært en forkjemper for teater på tegnspråk i mange år og medvirket til opprettelsen av Teater Manu i 2002. Zuckermann har vært teatersjef for Teater Manu siden 2001.

I 2010 satte hun opp forestillingen *Jeg er Fritz Moen.*

Bakgrunn
--------

Hun flyttet til Norge med sine foreldre i 1963. Hennes mor var aktiv som kostymesyer ved et amatørteater og der vokste Mira Zuckermann opp.

Hun er gift med Bjørn Kristiansen.

Noen roller
-----------

Zuckermann har ledet Teater Manu i Oslo siden det ble opprettet.
Hun spilte i en rekke amatørstykker, blant annet *Cyrano de Bergerac*, *Mirandolinas Vertshus* og *De tre tantene*, før det profesjonelle Teater Manu ble stiftet.

Sitt gjennombrudd fikk hun på Trøndelag Teater, der hun spilte «Sarah Norman» i *Guds forsømte barn*. Hun ble dermed den første døve profesjonelle skuespilleren i Norge. Samme forestilling ble i 1983 satt opp på Oslo Nye under tittelen *Stillhetens barn*, der Zuckermann spilte den samme rollen som «Sarah».

I 1984/1985 var hun hovedrolleinnehaver i føljetongen *Jakten på Monica* i programserien *Tegn er språk*, som var laget av Norsk Fjernundervisning og sendt på NRK TV. Programmene var laget som en innføring for hørende seere i norsk tegnspråk, og skulle samtidig gi seerne en bedre forståelse for døves situasjon i Norge. *Jakten på Monica* var en komedie, og gjennom handlingen og dialogene i føljetongen ble stadig flere tegn introdusert i hovedprogrammets «pensum». I *Jakten på Monica* hadde hun Even Stormoen som motspiller. Serien var på 16 episoder.

Senere spilte hun «Den røde damen» i *Den Gyldne Hale*, som ble sendt på NRK som julekalender. 

På Teater Manu har hun spilt i:

* 2000: *Gjengangere*, regi Magne Aarsand Brevik
* 2001: *Antigone*, regi Bentein Baardson
* 2005: *Menneskets syv aldre*, regi Bentein Baardson
* 2008: *Natta lyser sitt mørker*, regi Victoria Meirik
* 2009: *Sjalusi*, regi Magne Aarsand Brevik
* 2010: *Geografi og Kjærlighet*, regi Einar Dahl
* 2012: *Egner Zoo*, regi Kjersti Fjeldstad
* 2016: *Den Stundesløse*, regi Bentein Baardson
* *2017: Bernardas Hus* av Federico Garcia Lorca, regi Josette Bushell-Mingo (samarbeidsprosjekt mellom Tyst Teater, Sverige, Teater Manu og Teatteri Totti, Finland)

Referanser
----------

1. ↑   www.heddaprisen.no[Hentet fra Wikidata]
2. 1 2 3  «Jubilanter». *Adresseavisen*. 31. desember 2011.
3. ↑  «Mira Zuckermann». *sceneweb.no* **(norsk)**. Besøkt 16. mai 2017.
4. ↑  «Teater Manu / Dobbelt jubileum for Teater Manu». *NTB*. 16. desember 2011.
5. ↑  «Drapssak på teaterturne». *NRK* **(norsk)**. 25. august 2011. Besøkt 16. mai 2017.
6. ↑  Guds forsømte barn
7. ↑  «Stillhetens barn». *sceneweb.no* **(norsk)**. Besøkt 12. april 2020.
8. ↑  «NRK TV – Tegn er språk. Episode 1.». *NRK.no*. Besøkt 12. april 2020. «Første gang sendt: NRK1 · Tirsdag 9. oktober 1984 kl. 23:00»

Eksterne lenker
---------------

* (en) Mira Zuckermann på Internet Movie Database Rediger på Wikidata

* (no) Mira Zuckermann hos Sceneweb Rediger på Wikidata
* (no) Mira Zuckermann i Sceneweb
* (no) Mira Zuckermann i NRK
* (no) *Teatersjefen har ordet* fra Teatermanu.no

  


|  |  |
| --- | --- |
| Oppslagsverk/autoritetsdata | VIAF **·** ISNI
 |